Abatuuze b’e Kitebi mu gombolola ye Lubaga mu Kampala bakeredde mu ntiisa, mutuuze munnabwe asangiddwa ng’afiiridde mu mulyango gw’enjuye, nga kiteeberezebwa nti attiddwa buttibwa.
Omukyala abadde asula nábaana be babiri mu nnyumba.
Abaana bagamba nti waliwo akonkonye ku luggi saawa nga 11 ng’obudde busaasaana maama naggulawo, bawulidde kintu nga kikuba omilundi gumu tebategedde biddiridde.
Bwewayiseewo ekiseera bavuddeyo mu buliri okweteekateeka bagende ku ssomero, basanze nnyabwe yakaze dda ng’ omulambo guli mu mulyango, nebakuba enduulu ereese abadduukirize.
Abatuuze aberabiddeko n’agaabwe bagamba nti akonkonye omukyala ono alabika abadde amumanyi, era yandiba nga yamukubye ekintu ku mutwe n’amutta.
Bisakiddwa: Lukenge Sharif
lug_Latn lug_Latn lug_Latn lug_Latn lug_Latn zsm_Latn